open-index/open-wikipedia-markdown huggingface dataset:
Stranger Than Fiction

***Stranger Than Fiction*** je album od punk rockovej skupiny Bad Religion. Ide o prvý pôvodný album natočený pre vydavateľstvo Atlantic Records a tiež posledný album, na ktorom sa podieľal Brett Gurewitz až do albumu *[[The New America]]* (a posledný do albumu *[[The Process of Belief]]*, kde vystupuje ako člen skupiny). Po vydaní albumu ho nahradil Brian Baker, ktorý so skupinou hrá dodnes. V roku 2011 bol tento album označený čitateľmi časopisu Guitar World za najlepší gitarový album z roku 1994 (druhé miesto obsadil Smash od The Offspring, ktorý vydal Gurewitz vo svojom vydavateľstve Epitaph Records).

S predajmi, ktoré pokračujú aj 21 rokov po vydaní albumu, je album *Stranger Than Fiction* jeden z najúspešnejších albumov skupiny, pričom z neho boli vydané dva najznámejšie hity „Infected“ a „21st Century (Digital Boy)“, ktorých videoklipy boli pravidelne hrané na stanici MTV a v rozhlasových staniciach ako KROQ-FM. Dodnes je jediným albumom skupiny, ktorý získal zlatú platňu v USA a Kanade. Dňa 15. septembra 2008 bol album znovu vydaný vydavateľstvom Epitaph Records.

Videoklipy boli natočené k piesňam „21st Century (Digital Boy)“, „Stranger Than Fiction“, „Infected“ a „Incomplete“. V prvých dvoch vystupuje so skupinou ešte Gurewitz, v ďalších dvoch ho už vystriedal Baker. Pieseň „21st Century (Digital Boy)“ sa pôvodne objavila na albume Against the Grain. 

## Skladby
#„Incomplete“ (Gurewitz) - 2:28
#„Leave Mine to Me“ (Graffin) - 2:07
#„Stranger Than Fiction“ (Gurewitz) - 2:20
#„Tiny Voices“ (Graffin) - 2:36
#„The Handshake“ (Graffin) - 2:50
#„Better Off Dead“ (Gurewitz) - 2:39
#„Infected“ (Gurewitz) - 4:08
#„Television“ (Gurewitz/Johnette Napolitano) - 2:03
#„Individual“ (Graffin) - 1:58
#„Hooray for Me...“ (Gurewitz) - 2:50
#„Slumber“ (Graffin) - 2:39
#„Marked“ (Gurewitz) - 1:48
#„Inner Logic“ (Graffin) - 2:58
#„What It Is“ (Graffin) - 2:08
#„21st Century (Digital Boy)“ (Gurewitz) - 2:47

### Bonusy
#„News from the Front“ (Gurewitz/Bentley/Schayer) - 2:22 (Bonus na európskej, brazílskej a japonskej verzii)
#„Markovian Process“ (Graffin) - 1:29 (Bonus na európskej, brazílskej a japonskej verzii)
#„Leaders and Followers“ (Graffin) - 2:40 (Bonus na japonskej verzii)

### B-strany
#„Mediocrity“ (Graffin) - 2:45

## Zostava
* Greg Graffin – spev
* Brett Gurewitz – gitara a vokály
* Greg Hetson - gitara
* Jay Bentley – basová gitara a vokály
* Bobby Schayer – bicie

### Hostia
* Tim Armstrong - spev („Television“)
* Jim Lindberg - spev („Marked“)
* Wayne Kramer - gitara („Incomplete“)

## Referencie


Kategória:Hudobné albumy z 1994
Kategória:Albumy skupiny Bad Religion
Predhovor k evanjeliáru

**Predhovor k evanjeliáru** alebo **Predslov k evanjeliáru** je traktát, ktorý Konštantín Filozof napísal ako výklad zámeru a prekladateľských princípov svojej tvorby. Toto dielo bolo pôvodne napísané po grécky a neskôr bolo preložené do staroslovienčiny. Text obhajoval slovanský preklad evanjeliára.

Predhovor k evanjeliáru nezachoval sa celý, úryvky z neho sa našli v tzv. Hilferdingovom macedónskom cyrilskom liste. Rukopis je veľmi porušený, ani jeden riadok pergamenového listu nie je v poriadku. Pochádza zo Severného Macedónska z 11.-12. storočia.

Pôvodne sa pokladal „za výťah z predhovoru Jána Exarchu k prekladu spisov Jána Damascénskeho“. Realita je však iná: Ján Exarcha vo svojom preklade diela Jána z Damasku citoval časť Predhovoru k evanjeliáru, bez toho aby menovite uviedol Konštantína Filozofa ako autora.

## Obsah
Zo zachovaného úryvku nie je jasné, čo bolo na predchádzajúcich stranách. Text „vysvetľuje zásady, podľa ktorých prekladal evanjelium“ … [hlavná požiadavka] „je vystihnúť vlastnými prostriedkami jazyka, do ktorého sa prekladá, všetky významové odtienky pôvodného textu. Preklad teda nemá byť otrocky verným, ale má byť z jazykového hľadiska správny a nesmie posúvať významy originálu“. 

Konštantín poznal preklady evanjelií do východných jazykov, konkrétne spomína sýrsky (nestoriánsky) preklad. Menovite cituje list Cyrila Alexandrijského Eulogiovi.

V Predhovore sa „objavuje niekoľko závažných zhôd s prekladateľskými zásadami Hieronyma, ako ich poznáme z jeho listov a úvodov k prekladom niektorých biblických kníh. Je to najmä zásada prekladania podľa zmyslu…“. Toto tvrdenie podporuje výrokmi sv. Pavla a Dionýziosa Areopagitu.

## Poznámky


## Referencie

## Pozri aj
* Proglas (prológ)
* evanjeliár

## Externé odkazy
* Sv. Konstantina-Cyrila „Předmluva k slovanskému překladu evangeliáře“ (zlomek)

Kategória:Literatúra v staroslovienskom jazyku
Kategória:Literatúra na Veľkej Morave
Orliak bielobruchý

**Orliak bielobruchý** (lat. *Haliaeetus leucogaster*, syn. *Falco leucogaster*, *Icthyophaga leucogaster*) je dravec z čeľade jastrabovitých. Opísal ho v roku 1788 Johann Friedrich Gmelin. Žije v juhovýchodnej Ázii v oblasti od Indie a Srí Lanky až k Austrálii. Jeho najbližším príbuzným je orliak hnedý, ktorý žije na Šalamúnových ostrovoch, s ktorým tvorí naddruh. Z globálneho pohľadu je málo dotknutý, ale v rámci Južnej Austrálie a Tasmánie je považovaný za zraniteľný druh a v rámci Viktórie je považovaný za ohrozený. 

Orliak bielobruchý hrá významnú úlohu v kultúre niektorých austrálskych kmeňov.

## Referencie

## Iné projekty

## Zdroj
* 

Kategória:Jastrabovité
Kategória:Najmenej ohrozené druhy
Rudolf Hrušínský mladší

**Rudolf Hrušínský** mladší (* 5. október 1946, Praha) je český herec, syn herca Rudolfa Hrušínského staršieho, starší brat herca Jana Hrušínskeho a otec Rudolfa Hrušínského najmladšieho.

## Život
Po ukončení školskej dochádzky študoval na Pražskom konzervatóriu hru na akordeón a klavír, v pomaturitnom ročníku prešiel na DAMU, ktorú absolvoval v roku 1974. Potom vystupoval v pražskom divadielku *Ateliér*,od roku 1978 dvadsať sezón v Činohernom klube. V súčasnosti hrá predovšetkým v Divadle Bez zábradlí, patrí k úspešným filmovým i televíznym hercom, spolupracuje s rozhlasom a dabingom.

Objavil sa o i. vo filmoch *[[Signum laudis]]*, *[[Jára Cimrman ležící, spící]]*, *[[Rozpuštěný a vypuštěný]]*, *[[Postřižiny]]*, *[[Slavnosti sněženek]]*, *[[Vesničko má středisková]]*, *[[Dobří holubi se vracejí]]*, *[[Obecná škola (film)|Obecná škola]]*, *[[Černí baroni]]*, *[[Akumulátor 1]]*, *[[Knoflíkáři]]*, *[[Obsluhoval jsem anglického krále]]*.

Vo filmoch *[[Byl jednou jeden polda]]* hral patológa Slavíčka.

Zahral si v seriáloch *[[Cirkus Humberto]]*, *[[Dobrodružství kriminalistikyy]]*, *[[Zdivočelá země]]*, *Hospoda* a *Duch český*. Od roku 2005 hrá postavu domovníka Vlastimila Peška v seriáli TV Nova *[[Ulice (seriál)|Ulice]]*.

Je, rovnako tak ako bol aj jeho otec, vášnivý rybár.

## Referencie

*

## Iné projekty

## Externé odkazy
* Rudolf Hrušínský mladší na stránkach Národního divadla 
* 
* 
* Rudolf Hrušínský mladší na Dabingforum.cz
* Rudolf Hrušínský mladší na stránkach Českej televízie

Kategória:Českí herci
Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Českí dabingoví herci
Kategória:Českí moderátori
Kategória:Absolventi Akadémie múzických umení v Prahe
Kategória:Držitelia Týtý
Kategória:Osobnosti z Prahy
Rudolf Hrušínský najmladší

**Rudolf Hrušínský** najmladší (* 19. november 1970, Praha) je český herec.

## Filmografia, výber
*2010  *[[Tacho]]* 
*2006  *[[Kvaska]]* 
*1997  *[[Byl jednou jeden polda II. - Major Maisner opět zasahuje!]]*  
*1995  *[[Byl jednou jeden polda]]*  
*1993  *[[Svatba upírů]]*  
*1991  *[[Discopříběh 2]]*  
*1987  *[[Discopříběh]]* 
*1985  *[[Vesničko má středisková]]*

## Iné projekty

## Externé odkazy
* 
* Rudolf Hrušínský najmladší na portáli Dabingforum.cz

## Zdroj

Kategória:Českí herci
Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Českí dabingoví herci
Kategória:Osobnosti z Prahy
Josef Matocha

Prof. PhDr. ThDr. **Josef Karel Matocha**, v krstnej matrike iba Josef (* 14. máj 1888, Pitín  – † 2. november 1961, Olomouc) bol český rímskokatolícky teológ, duchovný, vysokoškolský pedagóg, arcibiskup olomoucký a metropolita moravský. 

## Život
Študoval na Arcibiskupskom gymnáziu v Kroměříži (kam prešiel po roku štúdia na gymnáziu v Uherskom Hradišti), teologickej fakulte v Olomouci a na Gregoriánskej univerzite v Ríme. Na olomouckej teologickej fakulte prednášal ako riadny profesor v rokoch 19311939 a 19451948 kresťanskú filozofiu a špekulatívne dogmatiku, dvakrát bol jej dekanom. V marci 1948 ho pápež Pius XII. menoval za arcibiskupa olomouckého. 14. augusta 1949 v Trnave bol hlavným svätiteľom biskupov Ambróza Lazíka a Róberta Pobožného. Bolo to posledné verejné svätenie biskupov na Slovensku až po rok 1973. 14. októbra toho istého roku tajne vysvätil Františka Tomáška za pomocného biskupa olomouckého. Úrad arcibiskupa mohol slobodne vykonávať len do Veľkej noci v roku 1950, kedy bol nezákonne internovaný a izolovaný komunistickou štátnou mocou. Jeho spolupracovníci boli zatknutí a on bol fakticky v domácom väzení vo svojej rezidencii - nesmel dokonca ani čítať noviny a počúvať rozhlas. 

Zomrel v Olomouci 2. novembra 1961. Pochovaný bol vo svojom rodisku v Pitíne.

Po jeho smrti komunisti bránili znovu obsadiť úrad arcibiskupa. V rokoch 19731987 riadil arcidiecézu biskup Josef Vrana ako apoštolský administrátor. Ďalším olomouckým arcibiskupom bol až František Vaňák vymenovaný v decembri 1989.

V roku 1999 mu bol *[[in memoriam]]* udelený Rad T. G. Masaryka I. triedy. 

## Dielo
* *Bytnosti milosti posväcujúcej* (1925)
* *Osoba v dejinnom vývoji a význame* (1929)
* *Compendium philosophiae christianae*

## Galéria

Arcibiskupstvi-olomoucke-deska.jpg|Pamätná tabuľa od Otmara Olivu na budove olomouckého arcibiskupstva
Matocha hrob Pitin(CZ).JPG|Hrob arcibiskupa na pitínskom cintoríne


## Referencie

## Literatúra
* 
* Charouz, Jindřich Zdeněk. *Biskup - vyznávač. Josef Karel Matocha 1888-1961*. Olomouc: MCM, 1991. ()
* 
* 

## Pozri aj
* Arcidiecéza olomoucká

## Externé odkazy
* Josef Matocha v Slovníku slovenských filozofov
* Stručný životopis na stránkach www.totalita.cz
* Josef Matocha na stránkach Centra dejín českej teológie KTF UK 
* Významné osobnosti Arcibiskupského gymnázia v Kroměříži
* Záznam o narodení v matrike  na stránkach Moravského zemského archívu
* 

## Zdroj
* 

Kategória:Arcibiskupi Olomouckej arcidiecézy
Kategória:Českí teológovia
Kategória:Katolícki teológovia
Kategória:Českí filozofi
Kategória:Českí náboženskí spisovatelia
Kategória:Politickí väzni komunistického režimu v Česko-Slovensku
Kategória:Nositelia Radu T. G. Masaryka
Kategória:Osobnosti z Olomouca
Miluše Šplechtová

**Miluše Šplechtová**, občianskym menom **Miluše Hrušínská** (* 13. november 1957, Most) je česká herečka.

## Život
Narodila sa v Moste. Vyštudovala Pražské konzervatórium (1979), potom pôsobila v Činohernom štúdiu v Ústí nad Labem (1980-1984) a v Realistickom divadle Zdeňka Nejedlého/Labyrintu (1984-1991). V roku 1991 odišla do pražského Národného divadla, dnes je v angažmán v Divadle na Jezerce, kde je členom Divadelnej spoločnosti Jana Hrušínskeho, svojho manžela.

Z prvého manželstva má syna Nikolu, z druhého s Janom Hrušínským, dve dcéry. Kristýna Hrušínská študuje herectvo na pražskej DAMU.

Hrala v predstavení *Tři sestry*, *Zahraj to znovu, Same* v Divadle Na Jezerce, v predstavení *Sluha dvou pánů* v Národnom divadle. Objavila sa v niekoľkých filmoch (*[[Panelstory]]*, *[[Jak chutná smrt]]*) aj v televíznych seriáloch *[[Nemocnice na kraji města po dvaceti letech|Nemocnice na kraji města (Nové osudy)]])* alebo *[[Cesty domů]]*.

Nezriedka sa s jej hlasom stretávame v dabingu zahraničných filmov a seriálov, od študentských čias spolupracuje s rozhlasom.

## Externé odkazy
* Miluše Šplechtová v archíve Národního divadla
* 
* 
* Miluše Šplechtová na Dabingforum, sk
* Miluše Šplechtová na stránkach Národního divadla
* Miluše Šplechtová na stránkach Divadla Na Jezerce

## Zdroj

Kategória:České divadelné herečky
Kategória:České filmové herečky
Kategória:České televízne herečky
Kategória:České dabingové herečky
Kategória:Herečky Národného divadla (Praha)
Kategória:Osobnosti z Mostu
Kristýna Hrušínská

**Kristýna Hrušínská** (* 5. marec 1985, Praha) je česká herečka. Vyštudovala Strednú odbornú školu cestovného ruchu, odbor sprievodcovstvo. Jej korene, ktoré siahajú do hereckej rodiny, ju však zmohli a Kristýna urobila skúšky na DAMU. Teraz hosťuje v činohre Národného divadla a jej domovským divadlom je Divadlo Na Jezerce.

## Filmografia
* *[[Vyprávěj|Vyprávěj IV.]]* 2012 (rola *Andrea*)
* *Podivný flám* − 2012
* *Sluha dvou pánů* − 2010
* *Nemocnice na kraji města - nové osudy* − 2008
* *Setkání v Praze, s vraždou* − 2008
* *Hodina klavíru* − 2007
* *Pojišťovna štěstí* − 2004

## Referencie

*

## Externé odkazy
* 
* narodni-divadlo.cz - Kristýna Hrušínská

Kategória:České divadelné herečky
Kategória:České televízne herečky
Kategória:Osobnosti z Prahy
Majstrovstvá sveta v softbale mužov 1984

**Majstrovstvá sveta v softbale mužov 1984** boli v poradí 6. Majstrovstvá sveta v softbale mužov, ktoré organizovala Medzinárodná softbalová federácia (ISF). Konali sa v meste Midland, v Texase, v Spojených štátoch od 6.14. júla 1984, za účasti 16 tímov. USA bolo organizátorom mužského softbalového šampionátu druhýkrát, keď predtým hostilo turnaj v roku 1968, v Oklahoma City. Svoj druhý titul získal Nový Zéland, ktorý vo finále zvíťazil nad Kanadou. Domáce družstvo skončilo bronzové.

## Výsledky
### Základné skupiny

#### Skupina A

#### Skupina B

### Play-off
#### Semifinále

#### Stretnutie o 3. miesto

#### Finále

## Konečné poradie

## Zdroj
* MS 1984 na oficiálnej stránke ISF  

Kategória:Softbal v 1984
Kategória:Majstrovstvá sveta v softbale mužov
Softbal
Kategória:1984 v USA
Kategória:Midland (Texas)
Kategória:Šport v Texase
Erik Pardus

**Erik Pardus** (* 2. február 1957, Uherské Hradiště – † 10. máj 2011, Brno) bol český herec.

Po štúdiu na brnenskej JAMU nastúpil v roku 1982 do Divadla bratří Mrštíků (neskôr Městského divadla Brno), kde pôsobil až do svojej smrti. Vo filme však hral už od roku 1969. Medzi jeho známejšie filmové úlohy patrí: Píďa z filmu *[[Romance za korunu]]* alebo strážmajster Zahálka zo seriálu *[[Četnické humoresky]]*. Získal cenu Thálie v kategórii činohra a cenu Alfréda Radoka (obe za rok 2007) za stvárnenie úlohy Pavla I. v hre *Smrť Pavla I.* od Dmitrija Merežovského na doskáchch Městského divadla Brno. Pôsobil tiež ako dabér.

Podľahol rakovine pľúc, na ktorú sa ako silný fajčiar liečil od jesene 2010.

Bol ženatý s herečkou Evou Gorčicovou (pôsobí tiež v Mestskom divadle Brno), s ktorou mal jedného syna.

## Filmografia
### Filmy
* 1969 *Mlčení mužů*
* 1969 *Dospěláci můžou všechno*
* 1971 *Panter čeká v 17,30*
* 1971 *[[Babička (film, 1971)|Babička]]*
* 1972 *Rodeo*
* 1973 *Kazisvěti*
* 1975 *[[Romance za korunu]]*
* 1977 *Proč nevěřit na zázraky*
* 1987 *Profesor Popelnice*
* 1989 *Král lenochů*
* 2001 *O princezně se zlatým lukem*
* 2005 *O ševci Ondrovi a komtesce Julince*
* 2007 *Český Honza*

### Televízne seriály
* 1992 *Detektiv Martin Tomsa*
* 1997 *Hříšní lidé města brněnského*
* 1997 *[[Četnické humoresky]]*
* 2003 *Černí baroni*
* 2010 *Okno do hřbitova* – poviedka „Poslání“

## Referencie


## Iné projekty

## Externé odkazy
* 
* 
*  

## Zdroj
*

Kategória:Českí herci
Kategória:Českí divadelní herci
Kategória:Českí televízni herci
Kategória:Českí filmoví herci
Catherine Bellisová

**Catherine Cartan Bellisová** (; * 8. apríl 1999, San Francisco, Spojené štáty) je americká juniorská tenistka, víťazka národných juniorských majstrovstiev USA 2014. Za toto víťazstvo jej bola udelená divoká karta (*[[angličtina|ang.]] wild card*), znamenajúca pre ňu právo štartu na US Open 2014 v kategórii žien.

## Najlepšie výsledky
### Grandslamové turnaje
#### Ženy
V prvom kole US Open 2014 nečakane vyradila dvanástu nasadenú hráčku a finalistku Australian Open 2014 slovenskú tenistku Dominiku Cibulkovú po setoch 6:1, 4:6, 6:4, čo je v médiach označované ako veľké prekvapenie až senzácia. V druhom kole prehrala so Zarinou Diyasovou z Kazachstanu (3:6, 6:0, 2:6).

#### Juniorky
Na juniorských grandslamových turnajoch najlepší výsledok dosiahla vo štvorhre na French Open 2014, kde so svojou českou partnerkou Markétou Vondroušovou postúpili do finále. V ňom podľahli rumunskej dvojici Ioana Ducu – Ioana Loredana Roșca 1:6, 7:5 a v zápasovom tajbrejku najtesnejším rozdielom 9:11.

### Turnaje ITF
#### Ženy
Na ženských turnajoch poriadaných Medzinárodnou tenisovou federáciou (ITF) získala jeden titul vo štvorhre. So svojou krajankou Alexis Nelsonovou vyhrali vo finále nad austrálsko-americkým párom Sally Peersová – Natalie Pluskotaová 6:2, 0:6, .

## Zdroje
* 

Kategória:Tenisti USA
Kategória:Osobnosti zo San Francisca
Kačacia fontána

**Kačacia fontána** je národná kultúrna pamiatka, ktorá sa nachádza na Šafárikovom námestí v Bratislave. Fontána je spolu so svojimi jednotlivými časťami zapísaná v Ústrednom zozname pamiatkového fondu (pod viacerými číslami, a to: 283/1, 283/2, 283/3, 283/4, 283/5, 283/6, 283/7). Za národnú kultúrnu pamiatku boli objekty vyhlásené 23. októbra 1963. Podľa niektorých zdrojov ide o najobľúbenejšiu fontánu v Bratislave.

Fontánu v roku 1914 vytvoril bratislavský sochár Robert Kühmayer v novobarokovom štýle. Pri tvorbe sa inšpiroval starou miestnou povesťou o vodníkovi a skamenených chlapcoch.

## Architektúra fontány
Podstavec fontány pozostáva z mnohých neopracovaných pieskovcových a žulových kameňov, rôznej veľkosti a tvaru, pričom ich rozloženie má pripomínať breh rieky Dunaj. Na tomto podstavci sa nachádzajú sochy troch malých chlapcov a ich štyroch kačíc – všetky tieto objekty sú vyrobené z bronzu. Každý z chlapcov je vyobrazený v inej polohe – najvyššie umiestnený chlapec drží v rukách trepotajúcu a vzpierajúcu sa kačicu, ďalší chlapec sa za nimi naťahuje a tretia, najnižšie umiestnená socha, zobrazuje chlapca v plaziacej sa polohe. Pomedzi sochy chlapcov sú umiestnené sochy troch kačíc, ktorým zo zobákov strieka prúd vody. Štvrtá socha kačice je (ako už bolo vyššie spomenuté) v náručí jedného z chlapcov.

Na podstavci sa nachádza aj meno autora tejto sochy, spolu s rokom vzniku.

Samotná ohrada fontány má nepravidelný kruhový pôdorys o priemere  a vyrobená je z niekoľkých oblúkových kamenných častí, ktoré sa striedavo konvexne a konkávne zalamujú.

## Iné projekty

## Zdroj a referencie

*
*

Kategória:Kultúrne pamiatky v Bratislave
Kategória:Fontány v Bratislave
Kategória:Bronzové sochy
Chambers County (Texas)

**Chambers County** je americký okres na východe Texasu. Pri sčítaní ľudu v roku 2010, bola jeho populácia 35 096 obyvateľov. Okresné mesto je Anahuac.

Chambers County je súčasťou Houston-The Woodlands-Sugar Land, TX Metropolitan Statistical Area.

## Mestá

## Iné projekty

## Externé odkazy
* Oficiálna stránka 

Kategória:Counties v Texase
Majstrovstvá Európy v basketbale mužov 1995

**Majstrovstvá Európy v basketbale mužov 1995** boli v poradí 29. Majstrovstvá Európy v basketbale mužov, ktoré organizuje Európska basketbalová federácia (FIBA Europe). Konali sa v Aténach, v Grécku od 21. júna2. júla 1995, za účasti 14 tímov. Nováčikom turnaja bola iba FR Juhoslávia. Grécko bolo organizátorom európskeho šampionátu druhýkrát, keď predtým hostilo turnaj v roku 1987, tiež v Aténach. Družstvo  získalo svoj prvý európsky titul.

Tento turnaj zároveň slúžil ako kvalifikácia na basketbalový turnaj LOH 1996, ktoré sa uskutočnili v Atlante. Kvalifikovali sa na ne 4 najlepšie družstvá.

## Kvalifikácia

## Výsledky
### Základné skupiny
#### Skupina A

#### Skupina B

### Play-off
;Štvrťfinále

;Stretnutia o 5.8. miesto

;Stretnutie o 7. miesto

;Stretnutie o 5. miesto

;Semifinále 

;Stretnutie o 3. miesto 

;Finále

## Konečné poradie

## Pozri aj
* Majstrovstvá Európy v basketbale žien 1995

## Zdroje
* ME 1995 na oficiálnej stránke FIBA Europe 
* ME 1995 na stránke todor66.com 
* ME 1995 na archívnej stránke FIBA 

Kategória:Basketbal v 1995
Kategória:Majstrovstvá Európy v basketbale mužov
Basketbal
Kategória:1995 v Grécku
Kategória:Športové podujatia v Aténach
Tony Adams

náhľad|Socha Tonyho Adamsa pred štadiónom Emirates
**Tony Alexander Adams**, OBE (* 10. október 1966, Londýn) je anglický futbalový tréner a bývalý hráč Arsenalu.

Tony bol obrancom Arsenalu až 22 rokov. Je považovaný za legendu klubu a taktiež patrí medzi 100 najlepších hráčov Premier League. S Arsenalom vyhral štyrikrát titul Premier League, trikrát FA Cup, dvakrát Ligový pohár, Pohár UEFA a trikrát Anglický superpohár. Pred štadiónom Emirates mu bola dňa 9. decembra 2011 odhalená socha.

Po ukončení hráčskej kariéry bol trénerom tímov Wycombe Wanderers, Portsmouth a Gabala.

## Klubová kariéra
### Arsenal
Adams podpísal zmluvu s Arsenalom už ako chlapec v roku 1980. Svoj debut si odbil 5. novembra 1983 proti Sunderlandu štyri týždne po jeho sedemnástich narodeninách.

Spolu s Lee Dixonom, Nigelom Winterburnom a Steve Bouldom tvorili takzvanú "fantastickú štvorku defenzívy." 1. januára 1988 sa stal kapitánom Arsenalu v 21 rokoch, a zostal ním ešte 14 ďalších.

Silná disciplína obrancov Arsenalu bola považovaná za hlavný dôvod výhry dvoch ligových titulov v Premier League a v sezóne 1986-1987 výhry Ligového pohára.

V rokoch 1992-93 sa Tony stal kapitánom Anglicka, pričom vyhral Ligový pohár a double v FA Cupe. Nasledujúceho roku už dvíhal nad hlavu Pohár UEFA.

Napriek týmto úspechom, bojoval s alkoholizmom ktorý začal v polovici 80-tych rokov. 6. mája 1990 mal Tony autonehodu. V krvi mu zistili viac alkoholu ako bolo povolené. 19. novembra toho roku bol uväznený na 4 mesiace. Napriek týmto skutočnostiam pokračoval v pití alkoholu. Počas sezóny 1993-94 bol opitý a spadol zo schodov reštaurácie pričom mu museli lekári zašívať hlavu 29 stehmi.

14. septembra 1996, Tony verejne priznal že je alkoholik a chcel sa liečiť. V priebehu liečby sa učil hrať na piano. Vo svojej autobiografii taktiež spomenul svoje problémy s alkoholom.

Svoj posledný zápas vo farbách Arsenalu odohral v sezóne 2002-03 proti Evertonu. Stal sa druhým hráčom ktorý odohral najviac zápasov za Arsenal a taktiež najúspešnejším kapitánom v klubovej histórii. Jeho číslo 6 na drese dnes oblieka Laurent Koscielny.

9. novembra 2011 mu bola pred štadiónom Emirates odhalená socha k 125. výročiu založenia klubu.

## Reprezentačná kariéra
Adams debutoval za Anglicko proti Španielsku v roku 1987. Taktiež hral na Eure 88 kde dal aj dva góly.

Po veľmi sľubnom štarte jeho reprezentačnej kariéry, Tony trpel sériou zranení. Kvôli zraneniu chýbal na Eure 92, avšak toho roku sa ešte stal spolu-kapitánom s Davidom Plattom v reprezentácii pod vedením Garyho Linekera. Na Eure 96 Angličania vypadli po penaltách s Nemeckom.

Celkovo odohral 66 zápasov a dal 5 gólov. 

## Referencie


## Zdroj

Kategória:Hráči Arsenal FC
Kategória:Anglickí futbalisti
Kategória:Osobnosti z Londýna
Pomník Sándora Petőfiho

**Pomník [[Sándor Petőfi|Sándora Petőfiho]]** je národná kultúrna pamiatka, ktorá sa teraz nachádza v bratislavskej Medickej záhrade na Špitálskej ulici. Pomník je zapísaný v Ústrednom zozname pamiatkového fondu (pod číslom 263/3). Za národnú kultúrnu pamiatku bol objekt vyhlásený 23. októbra 1963.

## História pomníka
Okolo roku 1899 navrhol Spolok novinárov postaviť Petőfiho sochu aj v Bratislave. Pôvodne mal pomník vyhotoviť maďarský sochár pochádzajúci z Bratislavy Ján Fadrusz. Ten v roku 1902 mestu oznámil, že Petőfiho sochu zhotoví na vlastné náklady. Zdravotný stav sa mu však začal rapídne zhoršovať a pred začatím prác v roku 1903 zomrel. Práce na pomníku sa napokon ujal jeho študent Béla Radnai, ktorý zákazku získal vo verejnej súťaži. Bratislavčania zostavili tzv. „výbor pre sochu“ a vypísali verejnú súťaž. Zo štyridsiatich štyroch prihlásených prác porota vyhodnotila ako najlepší práve projekt Bélu Radnaiho. K úspechu mladého sochára prispelo aj to, že dlho pracoval v budapeštianskej dielni Fadrusza v budínskej časti Naphegy – najprv ako pomocník, neskôr spolupracovník. 

V roku 1911 teda pomník vyhotovil a dňa 8. septembra (alebo 11. septembra) toho istého roku ho aj slávnostne odhalili. Pomník tohto známeho maďarského básnika slovenského pôvodu vtedy umiestnili pred Slovenské národné divadlo na Hviezdoslavovom námestí. Po prvej svetovej vojne a vzniku ČSR však bolo mesto nútené pomník rozobrať a umiestniť do podzemia Grasalkovičovho paláca.

V roku 1956 alebo 1957 však pomník opätovne poskladali a uložili do Sadu Janka Kráľa – najskôr stál v centre parku, no neskôr, po inštalovaní sochy Janka Kráľa, pomník preložili. Na tomto mieste ho okrem poveternostných podmienok roky ničili aj vandali. 

V roku 2002 sa pomník dočkal rekonštrukcie a tiež aj nového miesta – preložili ho do Medickej záhrady, kde stojí dodnes.

## Architektúra pomníka
Na základnom podstavci pomníka je umiestnený druhý, rozlohovo menší podstavec, na ňom je postavená vzpriamená socha básnika v nadživotnej veľkosti. Básnik drží v ľavej ruke šabľu. Po spisovateľovej pravici stojí na základnom podstavci socha múzy, tvárou je otočená k básnikovi a v ľavej ruke drží palmovú ratolesť, ktorá sa vinie poza básnikov chrbát.

Pomník je vyrobený z bieleho mramoru.

## Iné projekty

## Zdroj a referencie

*
*

Kategória:Kultúrne pamiatky v Bratislave
Kategória:Mramorové sochy
Castro County

**Castro County** je americký okres v severnom Texase. Pri sčítaní ľudu v roku 2010, bola jeho populácia 8 062 obyvateľov. Okresné mesto je Dimmitt. Bol pomenovaný po Henrim Castro, ktorý bol generálnym konzulom Francúzska pre Texaskú republiku a zakladateľom kolónie v Texase.

## Mestá
*Dimmitt 4,393
*Hart 1,114
*Nazareth 311

## Iné projekty

## Externé odkazy
* Oficiálna stránka 

Kategória:Counties v Texase
Majstrovstvá Európy v basketbale mužov 1993

**Majstrovstvá Európy v basketbale mužov 1993** boli v poradí 28. Majstrovstvá Európy v basketbale mužov, ktoré organizuje Európska basketbalová federácia (FIBA Europe). Konali sa v troch nemeckých mestách: Berlín, Karlsruhe a Mníchov, od 22. júna4. júla 1993, za účasti 16 tímov. Počet účastníkov sa oproti predchádzajúcemu šampionátu zvýšil až o 8 družstiev. Nováčikmi turnaja bola šestica družstiev: Bosna a Hercegovina, Estónsko, Chorvátsko, Lotyšsko, Rusko a Slovinsko. Nemecko bolo organizátorom európskeho šampionátu tretíkrát, keď predtým hostilo turnaj v rokoch 1971 a 1985. Domáce  získalo historicky svoj prvý európsky titul.

Tento turnaj bol zároveň kvalifikáciou na Majstrovstvá sveta 1994, ktoré sa uskutočnili v Kanade. Kvalifikovalo sa na ne 5 najlepších družstiev.

## Kvalifikácia

Poznámka: Organizátor bol vybraný z kvalifikovaných družstiev až po odohratí samotnej kvalifikácie.

## Výsledky
### Základné skupiny

#### Skupina A

#### Skupina B

#### Skupina C

#### Skupina D

### Nadstavbové skupiny

#### Skupina E

#### Skupina F

### Play-off
;Štvrťfinále

;Stretnutia o 5.8. miesto

;Stretnutie o 7. miesto

;Stretnutie o 5. miesto

;Semifinále 

;Stretnutie o 3. miesto 

;Finále

## Konečné poradie

## Pozri aj
* Majstrovstvá Európy v basketbale žien 1993

## Zdroje
* ME 1993 na oficiálnej stránke FIBA Europe 
* ME 1993 na stránke todor66.com 
* ME 1993 na archívnej stránke FIBA 

Kategória:Basketbal v 1993
Kategória:Majstrovstvá Európy v basketbale mužov
Basketbal
Kategória:Športové podujatia v Berlíne
Kategória:Šport v Karlsruhe
Kategória:Športové podujatia v Mníchove
Kategória:1993 v Nemecku
Majstrovstvá Európy v basketbale mužov 1997

**Majstrovstvá Európy v basketbale mužov 1997** boli v poradí 30. majstrovstvá Európy v basketbale mužov, ktoré organizuje Európska basketbalová federácia (FIBA Europe). Konali sa v troch španielskych mestách: Barcelona, Badalona a Girona, od 24. júna6. júla 1997, za účasti 16 tímov. Nováčikom turnaja bola iba Ukrajina. Španielsko bolo organizátorom európskeho šampionátu druhýkrát, keď predtým hostilo turnaj v roku 1973. Titul obhájilo družstvo .

Tento turnaj bol zároveň kvalifikáciou na Majstrovstvá sveta 1998, ktoré sa uskutočnili v Grécku. Kvalifikovalo sa na ne 5 najlepších družstiev.

## Kvalifikácia

## Výsledky
### Základné skupiny

#### Skupina A

#### Skupina B

#### Skupina C

#### Skupina D

### Nadstavbové skupiny

#### Skupina E

#### Skupina F

### Play-off
;Stretnutia o 13.16. miesto

;Stretnutie o 15. miesto

;Stretnutie o 13. miesto

;Stretnutia o 9.12. miesto

;Stretnutie o 11. miesto

;Stretnutie o 9. miesto

;Štvrťfinále

;Stretnutia o 5.8. miesto

;Stretnutie o 7. miesto

;Stretnutie o 5. miesto

;Semifinále 

;Stretnutie o 3. miesto 

;Finále

## Konečné poradie

## Pozri aj
* Majstrovstvá Európy v basketbale žien 1997

## Zdroje
* ME 1997 na oficiálnej stránke FIBA Europe 
* ME 1997 na stránke todor66.com 
* ME 1997 na archívnej stránke FIBA 

Kategória:Basketbal v 1997
Kategória:Majstrovstvá Európy v basketbale mužov
Basketbal
Kategória:1997 v Španielsku
Dr. Ema

***Dr. Ema*** je slovenský rodinný seriál, ktorý sa vysielal od 4. septembra do 30. októbra 2014 na TV JOJ.

## Dej

Ema Lišková (Soňa Norisová) je psychologička, ktorá so svojimi klientmi rieši problémy týkajúce sa rodiny, vzťahov, starostí s dospievajúcimi deťmi tak, že ich dokáže nasmerovať, aby svoj problém vyriešili vlastným spôsobom. Emin súkromný život nie je jednoduchý a o záchranu svojho vzťahu musí bojovať.

## Postavy
* Ema Lišková (Soňa Norisová) 
* Helena Lišková (Zuzana Kronerová)
* Romáš Bilík (Milo Kráľ)
* Simona Lišková (Natália Germániová)
* Táňa Korček (Zuzana Haasová)
* Peter Zachar (Pavel Višňovský)

## Série

## Časti

## Produkcia
Autorkou námetu je Kristína Cibulková, ktorá už v minulosti produkovala pre JOJ seriály ako *[[Dedičstvo (seriál)|Dedičstvo]]* a *[[Deň a noc]]*. Seriál je natáčaný na kamery s optikou Arri Alexa hlavným kameramanom Tomášom Stanekom, pod réžiou Romana Fábiana. Seriál mal mať 14 častí, no JOJ ukončila seriál 30. októbra 2014, teda 9. časťou.

## Referencie

Kategória:Slovenské televízne seriály
Kategória:Televízne seriály TV JOJ
Kategória:Televízne seriály z roku 2014
Konferencia vyšších predstavených ženských reholí

náhľad|Sídlo na Miletičovej 7 v Bratislave

**Konferencia vyšších predstavených ženských reholí** *„tvoria vyššie predstavené, ktoré majú trvalé bydlisko na území Slovenska, predstavené, ktoré majú na jeho území kanonicky zriadený aspoň jeden dom a ktoré si želajú byť v súlade s právnymi predpismi členkami konferencie.“* Poslaním organizácie je *„vzájomná pomoc členiek konferencie pri zariaďovaní spoločných záležitostí ako aj podpora plnšieho rehoľného života; napomáhanie k dosiahnutiu cieľov jednotlivých inštitútov a spoločností, vždy s rešpektovaním ich samostatnosti, povahy a vlastného ducha; spolupráca a koordinácia činnosti na poli pastoračnom a charitatívnom a vo veciach, ktoré majú byť konané spolu s cirkevnou autoritou.“* Konferencia je vytvorená v súlade s 23. článkom dekrétu II. Vatikánskeho koncilu *Perfectae Caritatis* a kán. 708-709 CIC. Mužské rády majú svoju organizáciu: Konferenciu vyšších rehoľných predstavených na Slovensku. Predsedníčka konferencie je sestra M. Justína Kostúrová, generálna predstavená Kongregácie sestier dominikánok blahoslavenej Imeldy v Bratislave.

## Činnosť
Konferencia má štyri komisie:
# Komisia právno-ekonomická
# Komisia cirkevno-sociálna
# Komisia pre výchovu a školy
# Komisia teologicko-spirituálna
KVPŽR má Rehoľný školský úrad, ktorý *„plní úlohy poradcu zriaďovateľa [škôl]“*.

## Predsedníčky
* (neznámy) - október 2009 sr. Daniela Bezdedová, Kongregácie Dcér Božskej lásky
* október 2009 - M. Justína Kostúrová, generálna predstavená Kongregácie sestier dominikánok blahoslavenej Imeldy

## Referencie

Kategória:Náboženské organizácie na Slovensku
Kategória:Katolícka cirkev na Slovensku
Snemovňa ľudu Federálneho zhromaždenia

**Snemovňa ľudu Federálneho zhromaždenia** (**SĽ FZ**) () bola jedna z dvoch rovnoprávnych komôr parlamentu ČSSR, po nežnej revolúcii následne ČSFR, Federálneho zhromaždenia. Snemovňa mala 200 kresiel, do ktorých sa volilo v celom Česko-Slovensku priamou voľbou na päťročné funkčné obdobie. Pretože voľbou v celej federálnej republike bolo zvolených viac Čechov, bolo prijaté v zákone o federalizácii opatrenie proti majorizácii českých poslancov (druhá komora Snemovne národov bola volená paritne z polovice z Česka a z polovice zo Slovenska). Snemovňa bola uznášaniaschopná pri účasti aspoň nadpolovičnej väčšiny poslancov.

## Funkčné obdobie
* 1969-1971: predseda Josef Smrkovský (1969), Soňa Pennigerová
* 1971-1976: voľby roku 1971, predseda Václav David
* 1976-1981: voľby 1976, predseda Václav David
* 1981-1986: voľby roku 1981, predseda Václav David
* 1986-1990: voľby roku 1986, kooptácia 1989-1990, predseda Vladimír Vedra (1986-1989), Josef Bartončík
* 1990-1992: voľby roky 1990, predseda Rudolf Battěk
* 1992: voľby roku 1992, predseda Václav Benda

## Referencie


## Literatúra
* 

## Zdroj
*


Kategória:Federálne zhromaždenie (Česko-Slovensko)
Snemovňa národov Federálneho zhromaždenia

**Snemovňa národov Federálneho zhromaždenia** (**SN FZ**) () bola jednou z dvoch rovnoprávnych komôr parlamentu ČSSR a ČSFR Federálneho zhromaždenia v rokoch 1969-1992. Snemovňa národov reprezentovala zásady prijaté v rámci federalizácie Česko-Slovenska, kedy tu boli rovnomerne zastúpené obe nové republiky, 150 kresiel, ktoré snemovňa mala boli obsadzované priamou voľbou z Česka a zo Slovenska po 75 poslancoch. Funkčné obdobie končilo spolu so Snemovňou ľudu (teda až na výnimky na začiatku a konci fungovania snemovne po piatich rokoch). Snemovňa národov bola uznášaniaschopná pri účasti nadpolovičnej väčšiny poslancov.

## Funkčné obdobie
* 1969-1971: predseda Dalibor Hanes (1969), Vojtech Mihálik
* 1971-1976: predseda Dalibor Hanes
* 1976-1981: predseda Dalibor Hanes
* 1981-1986: predseda Dalibor Hanes
* 1986-1990: kooptácia 1989-1990, predseda Dalibor Hanes (1986-1987), Ján Janík (1987-1989), Anton Blažej (1989), Jozef Stank
* 1990-1992: predseda Milan Šútovec
* 1992: predseda Roman Zelenay

## Referencie

*

## Literatúra
* 

Kategória:Federálne zhromaždenie (Česko-Slovensko)
Konferencia vyšších rehoľných predstavených na Slovensku

náhľad|Sídlo na Miletičovej 7 v Bratislave

**Konferencia vyšších rehoľných predstavených na Slovensku** združuje vyšších predstavených *„rehoľných inštitútov a spoločností apoštolského života, ktoré pôsobia na území Slovenska“*. Organizácia je vytvorená v súlade s 23. článkom dekrétu II. Vatikánskeho koncilu *Perfectae Caritatis* a kán. 708-709 CIC. V organizácii sú len zástupcovia mužských rádov, ženské majú svoju organizáciu: Konferenciu vyšších predstavených ženských reholí. Cieľom konferencie je *„všestranný rozvoj rehoľného života, spolupráca a koordinácia na poli pastoračnom, charitatívnom, výchovno-vzdelávacom, územného rozmiestnenia, v užívaní nástrojov sociálnej komunikácie a v styku s predstaviteľmi cirkevnými, štátnymi a jednotlivými dikastériami rímskej kúrie.“* Predsedom konferencie je od októbra 2012 Jeremiáš Daniel Kvaka, OFM, vystriedal ThLic. Jána Halamu, SVD, ktorý oznámil po roku svoju rezignáciu.

## Činnosť
K 1. januáru 2008 konferencia založila Rehoľný školský úrad, ktorý rieši otázky školstva. Úrad sídli v kláštore Piaristov v Svätom Juri.
Konferencia má štyri komisie:
# komisiu právno-ekonomickú;
# komisiu cirkevno-sociálnu;
# komisiu teologicko-spirituálnu
# komisiu pre výchovu a školy

## Predsedovia
* 1996 - 2002 Róbert Bezák, CSsR
* 2005 - 2008 Ján Ďačok, SJ
* október 2008 - (neznámy) p. Karol Maník SDB
* október 2011 - 2012 Jána Halamu, SVD
* október 2012 - Jeremiáš Daniel Kvaka, OFM

## Referencie

Kategória:Náboženské organizácie na Slovensku
Kategória:Katolícka cirkev na Slovensku
Eva Henychová

**Eva Henychová** (* 8. september 1974, Zlín) je česká folková pesničkárka, textárka a hudobná skladateľka.

## Život
V roku 1985 hrala v detskom televíznom seriáli *My holky z městečka*, kde tiež spievala. V rokoch 1991 až 1992 spievala v Zlínskom divadle v muzikálovom predstavení *Proč se lidé nemaj rádi*. V roku 1991 získala 1. miesto v súťaži na festivale Porta v Plzni, čo bol impulz, ktorý ju podnietil k ďalšiemu verejnému vystupovaniu. V rokoch 1994 až 1999 študovala na pražskom Konzervatóriu Jaroslava Ježka odbor spev a gitara. V roku 1996 vydala svoje prvé CD a potom začala vystupovať aj profesionálne. Spieva často v malých sálach, kluboch a kostoloch, koncertuje aj pre väzňov, chorých a starých ľudí. Vystupovala aj v Bosne a Hercegovine a v českých komunitách v Chorvátsku, Moldavsku, Poľsku, Rumunsku a na Ukrajine.

## Diskografia
* *Svítání* - vydané vlastným nákladom v roku 1996, CD
* *Za stěnou z papíru* - vydané vlastným nákladom v roku 2000, CD
* *Všechno je jinak* - nahrané so skupinou Oboroh, 2004, CD
* *Sinaj*, 2010, Islet Records, CD
* *Nevzdávej se*, 2022

## Filmografia
* 1985 *My holky z městečka* .... Jarka Hlaváčková
* 1987 *Strašidla z Vikýře* .... dievča

## Publikácie a dokumenty
* *Zpěvník 2002* - z albumu *Za stěnou z papíru*
* Jiří Smutný: *Síla lásky, Portrét folkovej šanzonierky Evy Henychovej*, 2004, ISBN 80-86687-12-0.
* *Osudy hvězd*, 2007

## Referencie

*

## Iné projekty

## Externé odkazy
* Oficiálny web
* Národní knihovna ČR

Kategória:České folkové speváčky
Kategória:Gitaristky
Kategória:Českí folkoví gitaristi
Kategória:Českí skladatelia modernej hudby
Kategória:Kresťanskí speváci
Kategória:Kresťanskí hudobníci
Kategória:Kresťanskí hudobní skladatelia
Kategória:České televízne herečky
Kategória:České filmové herečky
Kategória:Českí textári piesní
Kategória:Detskí herci
Kategória:Českí speváci-skladatelia
Kategória:Osobnosti zo Zlína
Lidové divadlo Uranie

náhľad|Predná strana divadla
náhľad|Zadná strana divadla a priľahlá záhrada
**Lidové divadlo Uranie** sídliace v pivovarskej záhrade v pražských Holešoviciach vzniklo v roku 1903, keď tam bola predtým budova presťahovaná z výstavnej aleje Pražského výstaviska.

## Dejiny
Budova pôvodne vznikla v roku 1898 pre Výstavu architektúry a inžinierstva a stála na Pražskom výstavisku. Slúžila tu napoly ako koncertná a prednášková sieň a napoly ako divadlo, prevádzkované na koncesiu divadelného riaditeľa Jana Vávru. Ten pre divadlo zostavil aj herecký zbor, čítajúci o i. Mariu Ryšavú, Antonína Jiřikovského, Mariu Zieglerovú, Mariu Bečvářovú a ďalší. Pre divadlo napísali dramatici Václav Štech a Karel Šípek pôvodnú ľudovú hru nazvanú *Náš dům v asanaci*. Na vzniku divadla sa podieľali o i. divadelník a profesor na Umelecko-priemyselnej škole v Prahe Gustav Schmoranz, ktorý bol technickým poradcom, Jaroslav Kvapil, neskorší režisér Vinohradského a Národného divadla a ďalší členovia spolku *Máj* na čele s predsedom Ignátom Herrmannom. Propagáciu projektu zabezpečoval Jozef Kuffner, divadelný referent Národných listov .

Samotná budova divadla architekta Osvalda Polívku bola po presťahovaní umiestnená v záhrade Měšťanského pivovaru a bola drevená na podmurovke. Priestor bol krytý, nad hľadiskom bol umiestnený sklenený svetlík. Sála mala kapacitu 750 sediacich a 140 stojacich divákov (teda bezmála 900 ľudí). Kolaudácia stavby sa konala v januári 1903.

Najväčší význam pre jeho činnosť znamenala doba okupácie (1939 - 1945). Uranie bola od roku 1941 (oficiálne až od roku 1943) vedená podnikateľom Bohumilom Perlíkom, ktorý sa už pokúšal založiť viac divadiel (činoherných štúdií). S týmto divadlom sú ďalej spojené mená hercov Vítězslav Vejražka, Miloš Nedbal, František Filipovský, Felix le Breux, Nelly Gaierová, Josef Hlinomaz, Marie Vášová, Blanka Waleská, Dana Medřická, čiastočne aj spolupracovali Otýlie Beníšková, Adina Mandlová, Zdenka Sulanová a ďalší.

Budova divadla sa do dnešných čias nezachovala, zničil ju veľký požiar 2. januára 1946, divadlo teda bolo v prevádzke približne 43 rokov. Pripomína ju len pamätná tabuľa v ulici *U Uranie* v pražských Holešoviciach.

## Referencie

*

## Externé odkazy
* EUTA - heslo v databáze EUTA

Kategória:Divadlá v Prahe
Jerzy Popiełuszko

thumb|Hrob Jerzyho Popiełuszka

**Jerzy Aleksander Popiełuszko**, nazývaný **kňaz Solidarity** (* 14. september 1947 Okopy u Suchowola, Podleské vojvodstvo† asi 19. október 1984) bol známy poľský rímskokatolícky kňaz spojený so Solidaritou a zavraždený príslušníkmi komunistickej tajnej polície.

## Život
Za kňaza bol vysvätený v roku 1972, od júna 1980 pôsobil v kostole sv. Stanislava Kostku vo Varšave. Od augusta 1980 spolupracoval s robotníckymi organizáciami a aktívne podporoval Solidaritu. Počas štrajku bol poslaný slúžiť omšu do *Huty Warszawa* (huť). Za výnimočného stavu organizoval v kostole sv. Stanislava Kostku tzv. *Omše za vlasť*. Vďaka svojej kritike komunistického systému získal široký ohlas a podporu verejnosti. Bol sledovaný poľskou tajnou políciou (*Służba Bezpieczeństwa*). V decembri 1983 bol zatknutý, k procesu však nedošlo, pretože v júli 1984 bola vyhlásená amnestia.

Večer 19. októbra 1984 sa vracal do Varšavy z omše, ktorú slúžil v Bydgoszczi, keď jeho auto zastavili na ceste traja príslušníci zo 4. správy poľského ministerstva vnútra, ktorá sa zaoberala bojom s katolíckou cirkvou. Grzegorz Piotrowski, Waldemar Chmielewski a Leszek Pękala prezlečení za milicionárov duchovného zbili, spútali a vhodili do kufra ich Fiata 125p. Popiełuszkovmu vodičovi Waldemarovi Chrostowskému sa podarilo vyskočiť z milicionárskeho auta a utiecť. Vďaka nemu sa verejnosť o únose dozvedela. Kedy Popiełuszko zomrel, nie je známe. Pravdepodobne bol už mŕtvy, keď mu páchatelia priviazali k telu závažie, s ktorým ho potom vhodili do priehrady na rieke Visla u mesta Włocławek. Telo bolo nájdené 30. októbra 1984 v tak zúboženom stave, že ho rodina spoznala len podľa zvláštnych znamení. 

## Beatifikácia
Keď v roku 1987 pápež Ján Pavol II. navštívil rodné Poľsko, snažili sa úrady i prímas Józef Glemp, ktorý podľa svedectva pamätníkov a Inštitútu národnej pamäti spolupracoval s vtedajším komunistickým vedením Poľska, zabrániť tomu, aby sa pápež modlil pri Popiełuszkovom hrobe. Ján Pavol II. tak ale podľa svojho presvedčenia urobil.

V roku 1997, teda 12 rokov po Popiełuszkovej smrti, začala katolícka cirkev proces jeho beatifikácie (blahoslavenia). Stalo sa tak proti vôli kardinála Glempa, ktorý sa ju snažil oddialiť tým, že odmietol podať požadované svedectvo. Tieto skutočnosti boli zverejnené v roku 2009 v súvislosti s premiérou filmu *Popiełuszko. Wolność jest w nas*, v ktorom kňaza stvárnil Adam Woronowicz. 

19. decembra 2009 pápež Benedikt XVI. prehlásil Jerzyho Popiełuszka za mučeníka. Jeho blahorečenie sa konalo 6. júna 2010 vo Varšave.

## Referencie

## Externé odkazy

* Trailer filmu: Popieluszko. Sloboda je v nás.

## Zdroj

Kategória:Poľskí rímskokatolícki kňazi
Kategória:Poľskí katolícki blahoslavení
Kategória:Obete vrážd
Kategória:Blahorečení Benediktom XVI.
Kategória:Katolícki svätci majúci sviatok 19. októbra
Rohizka

**Rohizka** () je dedina (*село*) na Ukrajine v Čečeľnyckom rajóne vo Vinnyckej oblasti. Žije tu 1168 obyvateľov.

## Odkazy
* Najvyššia Rada Ukrajiny 

Kategória:Dediny v Čečeľnyckom rajóne
Nábrežná ulica (Bratislava)

**Nábrežná ulica** je ulica v Bratislave, v mestskej časti Petržalka.

Nachádza sa v lokalite *Kolónka* (ľudový názov), ktorú tvoria pozostatky po pôvodnej zástavbe Petržalky, nie je tu zavedená kanalizácia ani plyn.

Podľa obyvateľov bola táto oblasť pred rokom 1989 určená na asanáciu, ku ktorej nedošlo kvôli Nežnej revolúcii. Tiahne sa od Dargovskej ulice na juh, križuje Kubínsku a Hrobársku, Goralská je na ňu kolmá, je rovnobežná s Kaukazskou. Na ulici sa nachádza Cintorín Petržalka.

## Referencie

## Iné projekty

## Externé odkazy
* Nábrežná ulica na mape Bratislavy

Kategória:Ulice v Petržalke
Majstrovstvá Európy v basketbale mužov 1999

**Majstrovstvá Európy v basketbale mužov 1999** boli v poradí 31. Majstrovstvá Európy v basketbale mužov, ktoré organizuje Európska basketbalová federácia (FIBA Europe). Konali sa v siedmich francúzskych mestách: Paríž, Antibes, Clermont-Ferrand, Dijon, Le Mans, Pau a Toulouse, od 21. júna3. júla 1999, za účasti 16 tímov. Nováčikmi turnaja boli družstvá Česka a Macedónska. Francúzsko bolo organizátorom európskeho šampionátu tretíkrát, keď predtým hostilo turnaj v rokoch 1951 a 1983. Svoj druhý titul v histórii získalo družstvo .

Tento turnaj zároveň slúžil ako kvalifikácia na basketbalový turnaj LOH 2000, ktoré sa uskutočnili v Sydney. Kvalifikovalo sa na ne 5 najlepších družstiev.  mala ako víťaz MS 1998 olympijskú účasť už dopredu istú.

## Kvalifikácia

## Výsledky
### Základné skupiny

#### Skupina A

#### Skupina B

#### Skupina C

#### Skupina D

### Nadstavbové skupiny

#### Skupina E

#### Skupina F

### Play off
;Štvrťfinále

;Stretnutia o 5.8. miesto

;Stretnutie o 7. miesto

;Stretnutie o 5. miesto

;Semifinále 

;Stretnutie o 3. miesto 

;Finále

## Konečné poradie

## Pozri aj
* Majstrovstvá Európy v basketbale žien 1999

## Externé odkazy
* 

## Zdroje
* ME 1999 na oficiálnej stránke FIBA Europe 
* ME 1999 na stránke todor66.com  
* ME 1999 na archívnej stránke FIBA 

Kategória:Basketbal v 1999
Kategória:Majstrovstvá Európy v basketbale mužov
Basketbal
Kategória:1999 vo Francúzsku
Sixpence None the Richer

**Sixpence None the Richer** (známa taktiež ako **Sixpence**) je americká kresťanská poprocková skupina založená v roku 1992. Známa sa stala hlavne kvôli hitom ako „Kiss Me“ alebo „Breathe Your Name“. Názov skupiny bol vytvorený a inšpirovaný častou pasáže z knihy *Mere Christanity* od C. S. Lewisa.

Skupina obdržala dve nominácie na cenu Grammy v kategórii najlepší popový výkon dua alebo skupiny za skladbu „Kiss Me“ a cenu Grammy v kategórii najlepší rockový gospelový album za *[[Sixpence None The Richer (album)|Sixpence None The Richer]]* (1997).

## Členovia
**Súčasní**
* Leigh Nash – vokály (1992–2004, 2007–súčasnosť)
* Matt Slocum – gitara, violončelo (1992–2004, 2007–súčasnosť)
* Justin Cary – basová gitara (1997–2004, 2008–súčasnosť)
* Rob Mitchell – bicie (2001–2004, 2012–súčasnosť)

**Bývalí**
* T.J. Behling – basová gitara (1992–1993)
* Mark Couvillion – gitary (1992–1993)
* Tess Wiley – gitary, vokály (1994–1996, 2008)
* Dale Baker – bicie (1993–2001)
* James Arhelger – basová gitara (1993–1994)
* Joel Bailey – basová gitara (1994) tiež v Society’s Finest
* J.J. Plasencio – basová gitara (1995–1997)
* Sean Kelly – gitary (1997–2004)
* Jerry Dale McFadden – klávesy (2001–2004)
* Jason Lehning – klávesy (2012–2013)

## Diskografia
### Albumy
* 1994 *[[The Fatherless and the Widow]]* – R.E.X. pop-u-li, CD
* 1995 *[[This Beautiful Mess]]* – R.E.X., CD
* 1997 *[[Sixpence None the Richer (album)|Sixpence None the Richer]]* – Squint Entertainment, CD, LP, MC
* 2002 *[[Divine Discontent]]* – Reprise, CD 
* 2012 *[[Lost in Transition]]* – Credential, CD

### Single
* 1993 „The Original Demos“
* 1996 „Tickets for a Prayer Wheel“
* 1999 „Kiss Me“
* 1999 „There She Goes“
* 2002 „Breathe Your Name“
* 2003 „Don't Dream It's Over“
* 2008 „My Dear Machine“

## Zdroj

## Referencie

Kategória:Hudobné skupiny z 1992
Kategória:Hudobné skupiny ukončené v roku 2004
Kategória:Popové hudobné skupiny USA
Kategória:Kresťanskorockové hudobné skupiny
Kategória:Reprise Records